Припрема за угледни час

„Панорама“, Иво Андрић

ОШ „Свети Сава“ Ниш, 25.10.2019.

**Одељење**: VII/4

**Тип** **часа**: утврђивање

**Облици** **рада**: групни рад, фронтални рад

**Наставне** **методе**: самостални рад, дијалошка,илустративна, текст метода

**Наставна** **средства**: бристол папири, фломастери у боји, Читанка за 7. разред,табла, креда

**Циљеви** **часа**:

**Образовни** **циљеви**: открити уметничке вредности приповетке; анализирати односе међу ликовима, као и начин њихове комуникације,узроке и последице њиховог „неспоразума“; уочити начин на који је приповетка исприповедана (смена првог и трећег приповедног лица), ретроспективно приповедање

**Васпитни** **циљеви**: открити значај стваралачке маште у човековом животу; подстицати ученике да поштују мишљење других и да, упркос разликама у ставовима, негују пријатељске односе са људима

**Функционални** **циљеви**: код ученика примењивати стечена знања у даљем раду,подстицати читалачку радозналост и маштовитост; побуђивати критичко мишљење и истраживачки дух ученика; креативном радном атмосфером на часу навикавати ученике на групни рад; ученике оспособљавати да исправно језички уобличе своја мишљења и запажања и да критички сагледавају и вреднују изражавање других; развијати код ученика способности за запажање и упоређивање,закључивање и доказивање, анализу и синтезу

**Активност** **наставника**: Наставник задаје задатке, усмерава ученике,објашњава, истиче циљеве часа

**Активности** **ученика**: Посматрају,проналазе чињенице у тексту, размишљају,цртају, записују, представљају, закључују

**Ток** **часа**:

**Уводни** **део** **часа** (7 минута):

Кратак осврт на приповетку која је читана и о којој је разговарано на претходном часу уз подсећање на то да је у приповеци заступљено ретроспективно приповедање, као и приповедање у првом и трећем лицу; истицање околности у којима је дошло до неспоразума између ликова приповетке „Панорама“; упознавање ученика са задатком којим ће се бавити на часу: представљање узрока и последица неспоразума дечака кроз *Дрво* *проблема* .

**Главни** **део** **часа** (30 минута):

Наставник показује ученицима како треба да изгледа једно Дрво проблема, ученици по групама( 4 групе ) на које су подељени претходног часа цртају Дрво проблема, а затим представници групе представљају продукт рада своје групе. Свака следећа група допуњује претходну групу узроцима и последицама које претходна група није навела.

**Завршни** **део** **часа** (8 минута):

Кратак разговор о оправданости поступка Лазара, лика из приповетке, који прелази у разговор о искрености у пријатељству и о значају љубави и пријатељства у човековом животу и начинима превазилажења несугласица. Наставник задаје домаћи задатак: Пронаћи на интернету или у књигама лепе мисли о пријатељству и искрености међу пријатељима.

 Наставник:

 Ива Стојадиновић Јованоски